

בבית משפט השלום 								ת.א. 25/
בנתניה

תאריך חתימת המסמך 1.3.25


התובעים:		1. נחשון נגלר, ת"ז 31889819
                                 מרחוב דן 153, קיבוץ שדה נחום 1293100
                                 טלפון: 050-6274454

			2. עדי נגלר, ת"ז 39648308
                                 מרחוב דן 153, קיבוץ שדה נחום 1293100
                                 טלפון: 09-7674174

                          	 3. כרמית נגלר, ת"ז 003756923

	 (נתבע בתביעת התובעים 2 – 6)

                              מייל: ​sherut@inbal.co.il

			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	819 ₪ (תקנה 34 לתוספת לתקנות בתי המשפט (אגרות), תשס"ז – 2007. 

תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובעים הגישו למחוז שיפוט זה כתב תביעה נגדך, המצורף בזאת, את מוזמנת להגיש כתב הגנה בתוך 60 ימים מיום שהומצאה לך הזמנה זו. 

לתשומת ליבך, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעים הזכות לקבל פסק דין שלא בפניך. 


חלק 2: 

(1) בעלי הדין : 

1. [bookmark: OLE_LINK1]התובע 1, יליד 20.10.74, אביהם של התובעים 4-6 היה בכל הזמנים הרלבנטיים לתביעה זו הנוהג ו/או המשתמש ברכב מס' 736-64-702 (להלן: "הרכב").
2. התובעת 2, ילידת 23.8.84, אימו של התובע 6, היתה בכל הזמנים הרלוונטיים לתביעה זו הנוסעת ברכב.
3. התובעת 3, ילידת 27.2.76, אם הקטינה, התובעת 5, ומי שבין היתר היטיבה את נזקי גופה
4. התובע 4, יליד 14.5.05, היה בכל הזמנים הרלוונטיים לתביעה זו נוסע ברכב.
5. התובעת 5, ילידת 15.01.08, היתה בכל הזמנים הרלוונטיים לתביעה זו נוסעת ברכב
6. התובע 6, יליד 30.9.18, היה בכל הזמנים הרלוונטיים לתביעה זו נוסע ברכב.
7. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב אישור משטרה וטופס הודעה על תאונה, מסומנים "כנספח 1" ומהווים חלק בלתי נפרד מכתב התביעה. 

(2) פירוט הסעד המבוקש באופן תמציתי: 

8. התובעים 1-2 ו4-6 נפגעו בתאונת דרכים כהגדרתה בחוק הפיצויים לנפגעי תאונות דרכים. הנתבעת 2 ביטחה את השימוש ברכב בו אירעה התאונה בביטוח חובה ועל כן עותרים התובעים לפצותם בגין הנזקים שנגרמו להם בתאונה כפי שיפורטו להלן.



(3) תמצית העובדות הנחוצות לביסוסה של עילת התביעה ומתי נולדה: 

9. בתאריך 22.06.23, בשעה 13:49 או בסמוך לכך, בכביש מס' 40, בק"מ מספר 140, עת נסעו התובעים ברכב הנושא מ"ר 736-64-702  היה הרכב מעורב בתאונה קשה עם רכב הנושא מ"ר 207-57-201, שנגרמה מפגיעת הרכב המעורב, אשר פגע בהם חזיתית וכתוצאה מכך אירעה תאונה במנגנון קשה במסגרתה נוסעת הרכב המעורב מצאה את מותה והתובעים נפגעו ונחבלו בגופם (להלן: "התאונה").

התובע 1:
10. לאחר וידוא של הגעת גורמי הצלה ובטחון, לרבות פינוי מוסק, פונה באמצעות צוות מד"א לקבלת טיפול רפואי בבית חולים "סורוקה" בבאר שבע, שם אובחנו חבלות בצוואר, בגפיים העליונים ובגב ולאחר קבלת טיפול רפואי ראשוני שוחרר התובע לביתו בהמלצה להמשך מעקב רפואי, מנוחה ונטילת משככי כאבים.

11. התובע אשר המשיך לסבול מכאבים והגבלה בתנועות כתף ימין, הצוואר והגב פנה לקבלת טיפול רפואי והופנה לביצוע המשך מעקב רפואי, ביצוע בדיקות הדמיה והמשך טיפול שמרני.

12. נוכח הימשכות הכאבים וההגבלה בתנועות הצוואר, הגב וכתף ימין, המשיך התובע במעקב רפואי והופנה להמשך טיפול.

13. התובע ביצע טיפולים במסגרת פרטית, אולם, נותר עם כאבים והגבלה בתנועות כתף ימין, הצוואר והגב עם חשד לנזק בגיד הסופראספינטוס, הגבלה בתנועות זרוע ומרפק ימין והצוואר והגב והופנה להמשך טיפול, ביצוע בדיקות הדמיה ומעקב רפואי.

רצ"ב תעודות רפואיות, מסומן "כנספח 2" ומהווה חלק בלתי נפרד מכתב התביעה.

14. התובע קצין בדרגת תת ניצב, מפקד מחוז נגב במשטרת ישראל, במועד התאונה, נאלץ לאחר התאונה ותוצאותיה להיעדר מעבודתו ומפעילויות מבצעיות, הוא מתקשה בביצוע עבודתו, כשירותו נפגעה ונגרמו לו הפסדי שכר גם בעתיד. 

15. מאז התאונה ומחמת תוצאותיה מתקשה התובע בניהול משק ביתו, ובטיפול בילדיו, הוא נזקק לעזרת הזולת ויזקק לה גם בעתיד.

16. עקב מגבלותיו הנובעות מהתאונה נזקק התובע לשימוש מוגבר במוניות והסעות מיוחדות, ויזקק לכך גם בעתיד.

התובעת 2:
17. צוות מד"א שהגיע למקום התאונה הניח צווארון על צווארה של התובעת מחשש לפגיעה בעמוד שדרה צווארי, משם פונתה התובעת בדחיפות ע"י מסוק לקבלת טיפול רפואי  בבית חולים "סורוקה" בבאר שבע, שם התקבלה לטיפול בחדר הטראומה.

18. מבדיקה ראשונית נמצאו חבלות לאורך פלג גופה הימני, הוכנס קטטר ולאחר שהודגם צלול הופנתה לביצוע בדיקת הדמיה כל גופית. בבדיקה קלינית נמצאו כאבים ורגישות בכתף, בצוואר, בגב, בבית החזה ובאגן, לאחר קבלת טיפול רפואי ראשוני שכלל בדיקות כאמור שוחררה התובעת לביתה בהמלצה להמשך מעקב רפואי, טיפולי פיזיותרפיה, מנוחה ונטילת משככי כאבים.

19. התובעת אשר למן יום התאונה סבלה מכאבים עזים, קושי בתפקוד, חוסר שקט, חרדה מצב רוח ירוד וקשיי שינה והירדמות פנתה לקבלת טיפול רפואי נפשי ואובחנה כסובלת מתגובת דחק חריפה והומלץ לה על קבלת טיפול תרופתי לשיכוך כאב, העלאת מינון טיפול נוגד חרדה ודכאון וטיפול תרופתי להרגעה ולהשריית שינה.

20. התובעת אשר סבלה מכאבים עזים בכתף ימין, בצוואר, בבית החזה, בגב ובראש, כמו גם קושי בנשימה ותפקוד וקושי בהירדמות ושינה, בנוסף לכאבי ראש וטנטון פנתה לקבלת טיפול רפואי במסגרת הקהילה שם הוחלט להפנותה לביצוע בדיקות הדמיה, נטילת טיפול תרופתי לשיכוך כאב, לטיפולי רפואה משלימה והנחיה לשהות בחופשת מחלה.

21. התובעת פנתה לקבלת טיפול אורתופדי במסגרתו הודגמה הגבלה בתנועות הצוואר, כאבים עזים ונפיחות בצלקות, רגישות חזקה במפרק SCJ מימין, כאבים עזים והגבלה בתנועות עמ"ש המתני ובאגן והוחלט להפנותה לביצוע מיפוי עצמות בחשד לשבר.

22. בדיקת מיפוי עצמות שבוצעה לתובעת הדגימה שברים בצלעות 5, 6, 7 מימין ובצלע 2 משמאל, כמו גם חיבור RT SCJ בצורת פס אלכסוני בגוף הסטרנום המתאימים לטראומה. 

23. התובעת חזרה עם הממצאים לאורתופד אשר איבחן כי המדובר הוא בשברים בצלעות, אי סדירות ב SCJ מצד ימין, בלטי דיסק צווארים בגובה 6C-7C ומותניים בגובה 5L-4L בנוסף לבליטה קדמית של קצה הקלוויקולה כעדות לסובלוקציה.

24. התובעת אשר המשיכה לסבול מכאבים והגבלה בתנועות כתף וזרוע ימין, עם הקרנת הכאבים לגפיים העליונות, ומכאבים והגבלה בתנועות הצוואר והגב המשיכה במעקב הרפואי ונוכח החמרה הופנתה לביצוע טיפולי פיזיותרפיה, המשך נטילת משככי כאבים וטיפולי רפואה משלימה.

רצ"ב תעודות רפואיות, מסומנות "כנספח 3" ומהוות חלק בלתי נפרד מכתב התביעה.

25. מאז התאונה סובלת התובעת מכאבים והגבלה בתנועות הכתף, הצוואר והגב, מכאבי ראש, סחרחורות וטנטון, ממצב רוח ירוד, חרדה, קשיי הירדמות ושינה, מקושי בישיבה ממושכת, קושי בכריעה, קושי בהרמה ובנשיאה קושי בריכוז, סחרחורות, חרדות, קושי בשינה מכאבים עזים והטיפולים בה צפויים להימשך גם בעתיד.

26. התובעת, עצמאית בתחום הקוסמטיקה, מתקשה מחמת התאונה ותוצאותיה בביצוע עבודתה, נזקקה להפוגות ממושכות במהלכה ונגרמו לה הפסדי שכר.

27. מחמת התאונה ותוצאותיה, מתקשה התובעת בניהול משק ביתה ובטיפול בבנה הקטין, התובע 6, היא נזקקת לעזרת הזולת ותיזקק לה גם בעתיד.

28. עקב מגבלותיו הנובעות מהתאונה נזקקת התובעת לשימוש מוגבר במוניות ולהסעות מיוחדות, ותיזקק לכך גם בעתיד. 

התובעת 3:
29. התובעת 3 הינה אם  התובע 4 ואם הקטינה, תובעת מספר 5. לאחר התאונה ותוצאותיה נאלצה להיעדר מעבודתה ולשהות לצד בתה לצורך השגחה, טיפול ולהיטיב את נזקי גופה.

רצ"ב אישור על מחלת בן משפחה, מסומן "כנספח 4" ומהווה חלק בלתי נפרד מכתב התביעה.




התובע 4:
30. ממקום התאונה פונה התובע ע"י צוות מד"א לקבלת טיפול רפואי בבית חולים "סורוקה" בבאר שבע, שם אובחנו חבלות בברך ימין וירך שמאל לאחר קבלת טיפול רפואי ראשוני שוחרר התובע לביתו בהמלצה להמשך מעקב רפואי, מנוחה ונטילת משככי כאבים.

31. בעקבות הימשכות הכאבים נזקק התובע להמשך מעקב בקהילה, הומלץ לו על מנוחה נוספת בת 15 ימים ונטילת משככי כאבים לפי צורך.

רצ"ב תעודות רפואיות, מסומנות "כנספח 5" ומהוות חלק בלתי נפרד מכתב התביעה.

התובעת 5:
32. צוות מד"א שהגיע למקום מצא את התובעת יושבת ברכב שהיא בהכרה חבולה בחלקי גופה ומדממת מהפנים, לאחר עצירת הדימום פונתה התובעת בדחיפות ע"י צוות מד"א, בליווי אביה התובע 1, לקבלת טיפול רפואי  בבית חולים "סורוקה" בבאר שבע, שם אובחן שבר באף עם תזוזה של עצם נזאלית מצד שמאל, עם קושי בנשימה, כמו כן  חתך עמוק ורוחבי מעל הקולומילה, חתך המצריך התערבות פלסטית.

33. לאחר ביצוע בדיקות נוספות לשלילת החשד לשברים נוספים, תחת הרדמה מקומית, חוטו החתכים מעל לשפה העליונה ונתפרו באמצעות תפרים ופתיל. לאחר התאוששות שוחררה התובעת לביתה, תוך הנחיות לקירור מקומי של האף להורדת הנפיחות, המשך מעקב אצל פלסטיקאי לצורך מעקב וביצוע רדוקציה לאף, מעקב אצל רופא שיניים ורופא א.א.ג, נטילת אנטיביוטיקה ומשככי כאבים, מנוחה והשגחה.

34. בתאריך 27.6.2023 נבדקה התובעת בבית החולים סורוקה שם הודגמה בצקת משמעותית דו"צ בגשר האף עם רושם להתחלת סטיית ציר האף שמאלה. הטמפון הוסר מאפה והיא הוזמנה לביצוע רדוקציה בסדציה.

35. התובעת המשיכה במעקב רפואי כשהיא עם טמפון וחבישה והופנתה להמשך טיפול אא"ג ומרפאת פלסטיקה.

36. התובעת טופלה במרפאה לכירורגיה פלסטית בבית החולים סורוקה שם הומלץ על שימוש בתכשירים רפואיים והמלצה להימנעות מוחלטת מפעילות ספורטיבית מאומצת עם המלצה לביקורת בחלוף 3 חודשים.

37. התובעת המשיכה במעקב בבית החולים "סורוקה" לבחינת איחוי השבר באף, למרות הזמן שחלף וחרף הרדוקציה, המשיכה התובעת לסבול מנפיחות, כאבים וסטיית ציר האף. בנוסף, השבר והסטייה האפית גרמו לכיעור פניה של התובעת, דבר הגרם לה להסתגרות בבית. 

38. בעקבות התפרים ושימוש במשחות וזריקות אנטיביוטיות הונחתה התובעת ע"י מומחה לכירורגיה פלסטית להימנע לחלוטין מכל פעילות גופנית למשך כחודשיים ולהימנע מחשיפה לשמש ומנוחה ממושכת, דברים אשר גרמו לתובעת, נערה בתיכון, לנתק מחברותיה לספסל הלימודים ולהפסד של חומר לימודי.

רצ"ב תעודות רפואיות, מסומן "כנספח 6" ומהוות חלק בלתי נפרד מכתב התביעה.

39. מאז התאונה סובלת התובעת מכאבים בראש, בפנים ובאף, מקושי בנשימה אפית, מנחירות, מצלקת מכוערת אשר מעטרת את פניה, מקושי בריכוז, סחרחורות, חרדות, והטיפולים בה צפויים להימשך גם בעתיד.

40. התובעת, תלמידת תיכון, מתקשה מחמת התאונה ותוצאותיה בביצוע מטלות הלימודים, נזקקה למנוחה ולהפוגות  וצפויים להגרם לה הפסדי שכר בעתיד.

41. עקב מגבלותיו הנובעות מהתאונה נזקקת התובעת לשימוש מוגבר במוניות ולהסעות מיוחדות, ותיזקק לכך גם בעתיד. 

התובע 6:
42. ממקום התאונה פונה התובע ע"י צוות מד"א לקבלת טיפול רפואי בבית חולים "סורוקה" בבאר שבע, שם אובחנו חבלות במספר חלקי גופו והמטומות בחזה. לאחר קבלת טיפול רפואי ראשוני שוחרר בהמלצה להמשך מעקב רפואי, מנוחה ונטילת משככי כאבים.

43. נוכח ירידה בשמיעה טופל במסגרת הקהילה והוחלט להפנותו לביצוע בדיקת שמיעה והמשך מעקב רפואי.

רצ"ב תעודות רפואיות, מסומנות "כנספח 7" ומהוות חלק בלתי נפרד מכתב התביעה.


(4) פירוט העובדות המקנות סמכות לבית המשפט 

44. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.
חלק 3 
45. להלן פירוט נזקי התובעים:
1. נזק מיוחד:  
(1)  הפסדי השתכרות לתובעים בעבר –	                   280,000 ₪ 
(2)  עזרת הזולת לתובעים בעבר –	           		              40,000 ₪  
(3)  הוצאות רפואיות ונסיעות לטיפולים בעבר –	          22,000 ₪ 
(4)  הסעות מיוחדות ושימוש מוגבר במוניות בעבר -            18,000 ₪

ב. נזק כללי:

כב' בית המשפט מתבקש לפסוק לתובעים פיצוי הולם בגין נזקיהם, בין היתר, בראשי הנזק הבאים:

1. הפסדי השתכרות בעתיד, על-פי מידת מוגבלותיהם התפקודית של התובעים 1-2 או, לחילופין, בהתאם לשיעור נכותם הרפואית, לרבות הפסדים בתקופת הפנסיה.

1. עזרת הזולת בעתיד לתובעים.  

1. הוצאות רפואיות ונסיעות לטיפולים בעתיד לתובעים. 

1. הוצאות בגין שימוש במוניות והסעות בעתיד לתובעים. 

1. פיצוי בגין נזקיהם הלא ממוניים של התובעים.

1. הנתבע 1 חייב לפצות את התובעים בהיותו הנוהג ו/או המשתמש ברכב במועד התאונה.

1. הנתבעת 2 חייבת לפצות את התובעים בהיותה מבטחת השימוש ברכב במועד התאונה.

1. כל הטענות בכתב תביעה זה נטענות במצטבר או לחילופין, הכל לפי תכנן והקשרן.

1. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת 2.



אשר על כן, מתבקש כב' ביהמ"ש להזמין את הנתבעת 2 לדין, ולחייבה לפצות את התובעים, כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.




                                                                                          ______________
						               אריאל פרייברג, עו"ד
								          ב"כ התובעים    



